481 



Palpi labiales stipite tertia parte longiores, palpis maxil- 

 laribus plus quam dimidio longiores iisque paulo validiores; 

 articulus primus duplo longior quam crassior, secundus cylin- 

 drice ovatus, longitudine pæne articuli præcedentis eoque vix 

 tenuior, leviter incurvus, apice truncatus, palpariis maxime 

 vicinis. 



Ligula late_rotundata, setis terminalibus valde distantibus. 



Scuta dorsi thoracis ejusdem ferme latitudinis, tranverse 

 quadrata, leviter convexa, lateribus subrecta, intra angulos 

 priores late depressa. Scutum pronoti tertia parte latius 

 quam longius, sub apicem leviter transverse impressum ibi— 

 demque levius bifoveolatum, angulis anticis rotundatis, posticis 

 ferme rectis. Mesothorax et metathorax magnitudine æquales, 

 pronoto tertia parte breviores; scuta inæquata, canalicula 

 media profundiore , angulis anticis subrectis , posticis ro- 

 tundatis. 



Coxæ facie antica setis brevibus rigidis adspersa. Tro- 

 chanteres et femora facie priore sub apicem indigeste spinulosa. 



Scuta dorsi abdominis duplo quartaque parte latiora quam 

 longiora, supra inæquata, intra angulos anticos late et pro- 

 funde impressa, disco utrinque foveola notata brevi, angusta, 

 lateribus manca, oblique latissime rotundata, alte marginata; 

 anguli postici postterga vix vel brevissime tantum superantes, 

 scutis prioribus rotundati, mediis recti, septimo acuti, octavo 

 breviter acuminati, postterga manifeste superantes, nono in 

 dentem acutum, introrsum abrupte definitum desinentes. Scuta 

 pleuralia et lateralia ventris ampla, oblonga, annulum pæne 

 complentia. 



Spiracula thoracica maxima; spiracula- segmenti medialis 

 oblonga, sequentibus duplo majora. 



Cerci annulo nono dimidio longiores, corpore prono in- 

 specti subrecti, oblique visi pone medium deflexi; cornu su- 

 perius breve, acutum, laterale evanidum. 



Hab. in campis sterilibus, præsertim mari vicinis. 



